**Postupak provedbe Savjetovanja s javnošću**

**pri donošenju izmjena Tarife o nagradama i naknadi troškova za rad odvjetnika sukladno**

**članku 11. Zakona o pravu na pristup informacijama (NN 25/13 i 85/15)**

1. **Razlozi za donošenje izmjena Tarife o nagradama i naknadi troškova za rad odvjetnika i ciljevi koji se izmjenama žele postići**

U obrazloženom mišljenju od 2. srpnja 2020. Europska komisija uputila je primjedbe Republici Hrvatskoj na ograničenu fleksibilnost Tarife o nagradama i naknadi troškova za rad odvjetnika kod ugovaranja nagrade za rad odvjetnika zahtijevajući da se omogući veća sloboda ugovaranja.

Slijedom navedenog, izmjene Tarife o nagradama i naknadi troškova za radi odvjetnika predlažu se radi otklanjanja primjedbi Europske komisije i povećanja fleksibilnosti Tarife o nagradama i naknadi troškova za rad odvjetnika u odnosu na slobodu ugovaranja nagrade za rad odvjetnika.

1. **Trajanje savjetovanja s javnošću:**

* Savjetovanje s javnošću otvoreno: 21. listopada 2021.
* Dan završetka savjetovanja s javnošću: 21. studenoga 2021.

1. **Poziv javnosti da dostavi svoje prijedloge i mišljenja**

Pozivaju se zainteresirani da najkasnije do 21. studenoga 2021. na e-mail adresu: [hok-cba@hok-cba.hr](mailto:hok-cba@hok-cba.hr) dostave svoje prijedloge i mišljenja na Nacrt izmjena Tarife o nagradama i naknadi troškova za rad odvjetnika koji je zajedno s ovim dokumentom objavljen na internetskim stranicama Hrvatske odvjetničke komore, [www.hok-cba.hr](http://www.hok-cba.hr), u rubrici Propisi i mišljenja - Savjetovanje s javnošću.